hotchpotch/miracl-hf-unified huggingface dataset:
খালিদ মাহমুদ চৌধুরী
খালিদ মাহমুদ চৌধুরী (জন্ম: ৩১ জানুয়ারি ১৯৭০) হলেন একজন বাংলাদেশী রাজনীতিবিদ। তিনি দিনাজপুর-২ আসন থেকে নির্বাচিত জাতীয় সংসদ সদস্য। তিনি বাংলাদেশ আওয়ামী লীগের রাজনীতির সাথে জড়িত। চৌধুরী আওয়ামী লীগের সাংগঠনিক সম্পাদকের দায়িত্ব পালন করছেন। তিনি ৬ জানুয়ারী ২০১৯ এ তিনি একাদশ জাতীয় সংসদের অধীনে নৌ-পরিবহন মন্ত্রণালয়ে নৌপরিবহন প্রতিমন্ত্রী হিসেবে দায়িত্ব পান।
খালিদ মাহমুদ চৌধুরীর ১৯৭০ সালে ৩১শে জানুয়ারি দিনাজপুর জেলার বোচাগঞ্জ উপজেলার ধানতোলা গ্রামে জন্মগ্রহণ করেন। তিনি ১৯৮৪ সালে সেতাবগঞ্জ পাইলট উচ্চ বিদ্যালয়, দিনাজপুর হতে এস.এস.সি, ১৯৮৬ সালে দিনাজপুর সরকারি কলেজ হতে এইচ.এস.সি পাশ করেন। তিনি রাজশাহী বিশ্ববিদ্যালয়ের অধীনে ১৯৮৯ সালে বি.কম পাশ করার পর ঢাকা বিশ্ববিদ্যালয় এর অধীনে ১৯৯২ সালে মাস্টার্স ডিগ্রি সম্পন্ন করেন। তিনি ন্যাশনাল ডিফেন্স কলেজ (NDC) এর অধীনে ক্যাপস্টোন কোর্স সম্পন্ন করেন।
পেশায় রাজনীতিবিদ খালিদ মাহমুদ চৌধুরী রাজনীতির সঙ্গে সক্রিয় ভাবে যুক্ত আছেন। ছাত্রজীবন থেকেই তিনি ছাত্রলীগের রাজনীতির সাথে যুক্ত ছিলেন। তিনি বাংলাদেশ ছাত্রলীগের দপ্তর সম্পাদক হিসেবে দায়িত্ব পালন করেন। পরবর্তীতে ২০০২ সালে বাংলাদেশ আওয়ামী লীগের জাতীয় কাউন্সিলে উপ-কমিটির সহ-সম্পাদক নির্বাচিত হন এবং ২০০৭ সালের ১২ জানুয়ারী আওয়ামী লীগ সভানেত্রীর বিশেষ সহকারীর দায়িত্ব লাভ করেন। তিনি প্রথমবারের মতো ২০০৮ সালে দিনাজুর-২ আসন থেকে আওয়ামীগের মনোনয়ন নিয়ে সংসদ সদস্য হন। ২০০৯ সালে আওয়ামী লীগের ১৮তম জাতীয় কাউন্সিলে সাংগঠনিক সম্পাদক নির্বাচিত হন এবং ২০১২ সালে জাতীয় কাউন্সিলে দ্বিতীয়বারের মত সাংগঠনিক সম্পাদক নির্বাচিত হয়ে তিনি দায়িত্ব পালন করেছেন। ২০১৪ সালের ৫ জানুয়ারী ১০ম জাতীয় সংসদ নির্বাচনে দ্বিতীয়বার একই আসন হতে তিনি সংসদ সদস্য নির্বাচিত হন। ২০১৬ সালে ২২ অক্টোবর আওয়ামী লীগের ২০তম জাতীয় কাউন্সিলে তৃতীয়বার সাংগঠনিক সম্পাদক নির্বাচিত হয়ে দায়িত্ব পালন করছেন। সর্বশেষ ২০১৮ সালের ৩০ ডিসেম্বর ১১শ জাতীয় সংসদ নির্বাচনে তৃতীয়বার দিনাজপুর-২ (বিরল-বোচাগঞ্জ উপজেলা) আসন হতে তিনি সংসদ সদস্য নির্বাচিত হন।
তিনি বর্তমানে বাংলাদেশ সরকারের নৌ-পরিবহণ মন্ত্রণালয়ের প্রতিমন্ত্রীর দায়িত্ব পালন করছেন।
ইকবালুর রহিম
ইকবালুর রহিম (১৬ আগস্ট ১৯৬৫) বাংলাদেশের দিনাজপুর-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হন।
ইকবালুর রহিমের পৈতিৃক বাড়ি দিনাজপুর জেলার সদর উপজেলার দক্ষিণ মুন্সিপাড়া এলাকায়। তিনি স্নাতকোত্তর ডিগ্রি অর্জন করেছেন।
পেশায় টেক্সটাইল ব্যবসা ও রাজনীতিবিদ ইকবালুর রহিম রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
মোস্তাফিজুর রহমান
মোস্তাফিজুর রহমান ফিজার (২৯ নভেম্বর ১৯৫৩) বাংলাদেশের দিনাজপুর-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ সরকারের প্রাথমিক ও গণশিক্ষা মন্ত্রণালয়ের দায়িত্বপ্রাপ্ত মন্ত্রী। ১৯৭১ সালে মুক্তিযুদ্ধ চলাকালীন সময়ে তিনি একজন মুক্তিযোদ্ধা (এফ.এফ) হিসেবে তালিকাভুক্ত হন, এবং সেক্টর-৭ এর অধীনে যুদ্ধ করেন।
মোস্তাফিজুর রহমানের জন্ম ১৯৫৩ সালের ২৯ নভেম্বর দিনাজপুর জেলার ফুলবাড়ি উপজেলার জামগ্রাম গ্রামে। তাঁর বাবার নাম মোবারক হোসেন এবং মায়ের নাম শাহেদা খাতুন। তিনি ১৯৬৮ সালে সুজাপুর উচ্চ বিদ্যালয় থেকে এসএসসি এবং ১৯৭০ সালে ফুলবাড়ি কলেজ থেকে এইচএসসি পাশ করেন। পরবর্তীতে ১৯৭৩ সালে তিনি ফুলবাড়ি কলেজ থেকে স্নাতক ডিগ্রি লাভ করেন এবং রাজশাহী বিশ্ববিদ্যালয় থেকে ১৯৭৭ সালে সমাজ বিজ্ঞানে স্নাতকোত্তর ডিগ্রি অর্জন করেন। ১৯৮৬ সালে আইন বিষয়েও স্নাতক ডিগ্রি অর্জন করেন।
১৯৭৭ সালে মোস্তাফিজুর রহমান বাংলাদেশ আওয়ামী লীগের দিনাজপুর জেলা কমিটির সদস্য হন এবং ফুলবাড়ি থানা আওয়ামী লীগের সাংগঠনিক সম্পাদকও নির্বাচিত হন। পরবর্তীতে ১৯৮০ সালে তিনি দিনাজপুর জেলা আওয়ামী লীগের সাংগঠনিক সম্পাদক নির্বাচিত হন এবং ১৯৯২ সাল পর্যন্ত উক্ত পদে দায়িত্ব পালন করেন। ১৯৯২ সালে মোস্তাফিজুর রহমান দিনাজপুর জেলা আওয়ামী লীগের সাধারণ সম্পাদক নির্বাচিত হন। ২০১৩ সালে তিনি জেলা আওয়ামী লীগের সভাপতি নির্বাচিত হন। ২০০৪ সালে তিনি বাংলাদেশ আওয়ামী লীগের কেন্দ্রীয় কমিটির সদস্য নির্বাচিত হন। ১৯৮৬ সালে প্রথমবারের মত দিনাজপুর-৫ (ফুলবাড়ি- পার্বতীপুর) থেকে জাতীয় সংসদের মাননীয় সংসদ সদস্য নির্বাচিত হন তিনি। পরবর্তীতে ১৯৯০, ১৯৯৬, ২০০১, ২০০৮ এবং ২০১৪ সালেও তিনি সংসদ সদস্য নির্বাচিত হন। ২০০৯ সালে বন ও পরিবেশ মন্ত্রণালয়ের প্রতিমন্ত্রী হিসেবে শপথ গ্রহণ করেন ও দায়িত্ব পালন করেন। পরবর্তীতে ৩১ জুলাই ২০০৯ থেকে ২১ নভেম্বর ২০১৩ পর্যন্ত ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন। ২০১৪ সালের ১২ জানুয়ারি প্রাথমিক ও গণশিক্ষা মন্ত্রণালয়ের মাননীয় মন্ত্রী হিসেবে শপথ গ্রহণ করে এই মন্ত্রণালয়ের দায়িত্ব পালন করছেন। তিনি ১৫ বছর যোগাযোগ মন্ত্রণালয় সম্পর্কিত সংসদীয় স্থায়ী কমিটির এবং ১০ বছর পাবলিক অ্যাকাউন্টস্‌ কমিটির সদস্য ছিলেন। ২০০০ সালে তিনি ত্রাণ ও পুনর্বাসন মন্ত্রণালয় সম্পর্কিত স্থায়ী কমিটির চেয়ারম্যানের দায়িত্বে ছিলেন।
জং হিয়ন
জং হিয়ন (; ; জন্ম-১৯ মে,১৯৯৬) একজন দক্ষিণ কোরিয়ান টেনিস খেলোয়াড়। তিনি বর্তমানে সর্বোচ্চ র‌্যাংকিংধারি দক্ষিণ কোরিয়ান এবং নেক্সট জেনারেশন এটিপি ফাইনাল টেনিস টুর্নামেন্টের বর্তমান চ্যাম্পিয়ন।
বেণী পুতুল
বেণী পুতুল পূর্ব মেদিনীপুরের লৌকিক শিল্পের অনন্য় নিদর্শন। পূর্ব মেদিনীপুরের পদ্মতমালি গ্রামে বেনি পুতুল নাচের শিল্পীদের বাসস্থান। এই পুতুলকে অনকে হাত নাচনা পুতুলও বলেন। অতীতে শিল্পীরা গ্রামে গ্রামে এই পুতুল বিক্রি করে বেড়াতেন। বেনিপুতুলের কৃতকৌশল লোকপ্রযুক্তির এক সার্থক উদাহরণ।
বেনি পুতুল মূলত তালের এটি আর বাঁশ দিয়ে এই পুতুল তৈরী করতেন। তবে বর্তমানে পুতুলের মুখ তৈরী হয় মাটি দিয়ে আর হাত তৈরী হয় কাঠ দিয়ে। তাতে ঘুগুর বাধা হয়। পুতুলের চরিত্র অনুযায়ী পুতুলের সাজ পোশাক তৈরী করা হয়।
শিল্পীরা পুতুলকে হাতের কারসাজিতে নাচান। নাচানোর সঙ্গে সঙ্গে গানও করা হয়। 
পুতুলের মাথা ও হাত একটা বাঁশের দন্ডের নীচে থাকে কয়েকটি ছিদ্র। এটায় আঙ্গুল গলিয়ে শিল্পীরা সুতোয় টান দিয়ে পুতুল নাচান। হাতের আঙ্গুল পুতুলের পোশাক দিয়ে ঢাকা থাকে। হাতের আঙ্গুল না দেখায় দৃষ্টি ভ্রমের মাধ্যমে দর্শকের মনোরঞ্জন হয়।
গোলাম মোস্তফা (রাজনীতিবিদ)
গোলাম মোস্তফা (৩১ জানুয়ারি ১৯৫৫) বাংলাদেশের নীলফামারী-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
গোলাম মোস্তফার পৈতৃক বাড়ি নীলফামারী জেলার জলঢাকা উপজেলার মৈত্রী কলেজ পাড়ায়। তিনি স্নাতকোত্তর ডিগ্রি অর্জন করেছেন।
পেশায় শিক্ষক ও সাংবাদিক গোলাম মোস্তফা রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
শওকত চৌধুরী
মো. শওকত চৌধুরী বাংলাদেশী রাজনীতিবিদ এবং নীলফামারী-৪ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন।
মো. শওকত চৌধুরীর পৈতৃক বাড়ি নীলফামারী জেলার সৈয়দপুর উপজেলার বাংলাপুর এলাকায়।
রাজনীতির সঙ্গে সক্রিয় ভাবে যুক্ত থাকা মো. শওকত চৌধুরী প্রথমবার সংসদ সদস্য নির্বাচিত হয়েছেন।
মোতাহার হোসেন (রাজনীতিবিদ)
মো. মোতাহার হোসেন (১৯ ডিসেম্বর ১৯৪৮) বাংলাদেশী রাজনীতিবিদ এবং লালমনিরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মো. মোতাহার হোসেনের পৈতৃক বাড়ি লালমনিরহাট জেলার হাতিবান্ধা উপজেলার বড়খাতা গ্রামে। তিনি স্নাতক ডিগ্রি অর্জন করেছেন।
পেশায় শিক্ষক ও রাজনীতিবিদ মো. মোতাহার হোসেন মুক্তিযোদ্ধা ছিলেন এবং রাজনীতির সঙ্গে সক্রিয় ভাবে যুক্ত আছেন। তিনি তৃতীয়বার সংসদ সদস্য নির্বাচিত হয়েছেন।
তালপাতার সিপাই
তালপাতার সিপাই শিশু মনের চিত্তাকর্ষক খেলনা। পশ্চিমবঙ্গের বর্ধমান জেলায় এই খেলনা উদ্ভাব। অতীতের জনপ্রিয় এই খেলনাটি অধুনা বিলুপ্তপ্রায়। মূলত আজও মেলায় দেখা যায়।
তালপাতাকে ছোটো ছোটো করে কেটে মানুষের দেহের নানা অংশ বানিয়ে সুতো দিয়ে জুড়ে দেওয়া হয়। এর ভিতরে বাঁশের কঞ্চি আটকানো থাকে। বাঁশের কঞ্চি এমন ভাবে আটকানো হয় যাতে ঘোরানোর সাথে সাথে হাত পা নড়তে থাকে।
বর্ধমানের মদন দত্ত তালপাতার পুতুল নিয়ে পরীক্ষা নিরীক্ষা করছেন। তার পুতুলের একদিকে নারী অন্য দিকে পুরুষ। তিন্নি একে সাহেব ও মেম বলেন। বর্তমানে তিনি তাল পাতার জন্তু জানোয়ারেরও পুতুল তৈরী করছেন।
টুসু পুতুল
বাঁকুড়ার টুসু পুতুল অন্যতম লৌকিক পুতুল। পুরুলিয়ায় পৌষসংক্রান্তিতে টুসু উৎসব হয়। ভোলানাথ সূত্রধর বর্তমানে এই ধরনের মূর্তি তৈরী করেন।
এক মাস ধরে মেয়েরা রাতের শস্যপূর্ণ টুসু খেলায় প্রদীপ জ্বালিয়ে পুজো করে। মকর সংক্রান্তির দিন ভোরবেলায় টুসু ভাসান হয়। টুসু উৎসবের সময় প্রতীকি টুসু খোলা তৈরী করা হয়। এরসাথে মাটির টুসু পুতুল তৈরী করা হয়। টুসুর পুতুল দেখতে অনেকটা বউ পুতুলের মতো। রঙিন মার্বেল পেপার দিয়ে এটার অলংকরণ করা হয়। বর্তমানে অনেক আধুনিক পুতুল তৈরী করা হচ্ছে।
জঁ ককতো
জঁ মরিস ইউজিন ক্ল্যেমেন্ত ককতো (; ৫ই জুলাই, ১৮৮৯ - ১১ই অক্টোবর, ১৯৬৩) ছিলেন একজন ফরাসি লেখক, নাট্যকার, শিল্পী ও চলচ্চিত্র নির্মাতা। ককতো তার উপন্যাস "লে এঁফান্ত তেরিবল" (১৯২৯), এবং চলচ্চিত্র "দ্য ব্লাড অফ আ পোয়েট" (১৯৩০), "লে পারেন্ত তেরিবল" (১৯৪৮), "বিউটি অ্যান্ড দ্য বিস্ট" (১৯৪৬), ও "অরফিয়াস" (১৯৪৯) এর জন্য প্রসিদ্ধ। তার সমসাময়িক সহযোগীদের মধ্যে রয়েছেন কেনেথ অ্যাঙ্গার, পাবলো পিকাসো, জোন মিরো, সালভাদর দালি, গেরট্রুড স্টাইন, জঁ হুগো, জঁ মারাই, অঁরি বের্ন্সস্টাইন, ইয়ুল ব্রাইনার, মার্লিন দিয়েত্রিশ, কোকো চ্যানেল, এরিক সাতি, আলবার গ্লেইজ, ইগর স্ত্রাভিন্‌স্কি, মারি লরেন্সিন, মারিয়া ফেলিক্স, এদিত পিয়াফ, পানামা আল ব্রাউল, কোলেত, জঁ গেনে এবং রেমন রাদিগুয়ে।
ককতো ১৮৮৯ সালের ১১ই অক্টোবর প্যারিসের নিকটবর্তী ইভেলিনের মাইসোঁ-লাফিতে এক পার্সি পরিবারে জন্মগ্রহণ করেন। তার পিতা জর্জ ককতো এবং মাতা ইউজিন লেকোমতে। জর্জ আইনজীবী ও আনাড়ি চিত্রশিল্পী ছিলেন। ককতোর যখন নয় বছর বয়স তখন তিনি আত্মহত্যা করেন। ১৯০০ থেকে ১৯০৪ সালে ককতো লিস কন্দোর্সে পড়াশুনা করেন। সেখানে তিনি তার সহপাঠী পিয়ের দার্গেলসের সাথে পরিচিত হন এবং তার সাথে শারীরিক সম্পর্কে লিপ্ত হন। পনের বছর বয়সে তিনি বাড়ি থেকে পালিয়ে যান। উনিশ বছর বয়সে তিনি তার প্রথম কবিতার সংকলন "আলাদিনের প্রদীপ" প্রকাশ করেন। ককতো পরবর্তীতে "দ্য ফ্রিভোলাস প্রিন্স" নামে এক বোহেমিয়ান শিল্পী গোষ্ঠীর সাথে পরিচিত হন। "দ্য ফ্রিভেলাস প্রিন্স" তার দ্বিতীয় কবিতার সংকলনেরও নাম। এদিত হোয়ারটন তার বর্ণনা দিতে গিয়ে লিখেন, "যার কাছে প্রতিটি কবিতার ছত্র সূর্য উদয়ের মত, প্রতি সূর্যাস্ত স্বর্গীয় নগরীর ভিত্তি..."
ককতো ১৯৬৩ সালের ১১ অক্টোবর ৭৪ বছর বয়সে ফ্রান্সের এসোনের মিলি-লা-ফোরেয় হৃদযন্ত্রের ক্রিয়া বন্ধ হয়ে মারা যান। তার বন্ধু সঙ্গীতশিল্পী এদিত পিয়াফ তার আগের দিন মারা যান, কিন্তু ককতোর মৃত্যুর দিনে তা প্রচারিত হয়। ধারণা করা হয় পিয়াফের মৃত্যুর খবর শুনেই তার হৃদযন্ত্রের ক্রিয়া বন্ধ হয়েছিল। তার ইচ্ছানুসারে তাকে মিলি-লা-ফোরের চ্যাপেল সেন্ট-ব্লাইস দে সিমপ্লে সমাহিত করা হয়। তার সমাধি ফলকে লেখা রয়েছে "আমি আপনাদের সাথেই রয়েছি।"
১৯৫৫ সালে তিনি আকাদেমি ফ্রঁস ও বেলজিয়াম বিজ্ঞান ও শিল্পকলা একাডেমির সদস্যপদ লাভ করেন।
তার জীবদ্দশায় তিনি লেজিওঁ দনরের কমান্ডার, মালার্মে একাডেমি, জার্মান একাডেমি, আমেরিকান একাডেমি, মার্ক টোয়াইন একাডেমির সদস্যপদ, কান চলচ্চিত্র উৎসবের সম্মানিত সভাপতিত্ব, ফ্রান্স-হাঙ্গেরি অ্যাসোসিয়েশনের সম্মানিত সভাপতিত্ব এবং জ্যাজ একাডেমি ও ডিস্ক একাডেমির সভাপতিত্ব লাভ করেন।
হিঙ্গুল পুতুল
হিঙ্গুল পুতুল বা হিঙুল পুতুল বাঁকুড়ার বিশেষ পুতুল। "হিঙ্গুল হলো বিশেষ ধরনের লাল রং"। এই পুতুল গুলো হিঙ্গুল রঙে করা হয় বলে এটিকে 'হিঙ্গুল পুতুল' বলা হয়। এই পুতুল গুলোর আঙ্গুলগুলো সম আকৃতির হয়। মূলত কাঁচা মাটির পুতুলগুলো দেখতে খুবই আকর্ষনীয়। নানা রঙের ফ্রক পরানো পুতুল গুলোর মাথায় টুপি পরানো থাকে। নরম মাটি দিয়ে তৈরী এই পুতুল গুলো রোদে পুড়িয়ে নিয়ে ভেষজ রং দিয়ে রং করা হয়। মূলত দুর্গা পূজা, জন্মাষ্টমী ও টুসু উৎসবের সময় বিক্রি হয়।
এমরে কান
এমরে কান (, জন্ম ১২ জানুয়ারী ১৯৯৪) একজন জার্মান পেশাদার ফুটবলার, যিনি একজন সেন্ট্রাল মিডফিল্ডার হিসেবে জনপ্রিয় ব্রিটিশ ফুটবল ক্লাব লিভারপুল এবং জার্মানী জাতীয় দল-এর হয়ে খেলে থাকেন। একজন বহুমুখী প্রতিভাসম্পন্ন খেলোয়াড়, যিনি একজন ডিফেনসিভ মিডফিল্ডার হিসেবে খেলার পাশাপাশি একজন সেন্ট্রে ব্যাক এবং ফুল ব্যাক হিসেবেও খেলতে পারেন।
২০১৩ সালে জার্মান ক্লাব বায়ের লেভারকুসেন-এ স্থানান্তরিত হবার আগ পযন্ত, তিনি আরেক জার্মান ক্লাব বায়ার্ন মিউনিখ-এর হয়ে তার জ্যেষ্ঠ খেলোয়ারী জীবন শুরু করেন, যেখানে তিনি বেশির ভাগ সময়েই ক্লাবের সংরক্ষিত খেলোয়াড়দের নিয়ে করা দল বায়ার্ন মিউনিখ II-এ খেলেন। এক সিজন পরেই, তিনি জনপ্রিয় ব্রিটিশ ক্লাব লিভারপুল এর সাথে £৯.৭৫;মিলিয়ন পাউন্ডের একটি চুক্তি স্বাক্ষর করেন, এর পর থেকে তিনি লিভারপুলের হয়ে সব প্রতিযোগিতা সমূহ মিলিয়ে ১৫০টিরও বেশি ম্যাচ খেলেছেন।
কান, জার্মানীর হয়ে অনুর্ধ ১৫ দল থেকে অনুর্ধ ২১ দল পযন্ত প্রতিনিধিত্ব করেন, এছাড়াও ২০১৫ সালে অনুষ্ঠেও ২০১৫ অনুর্ধ ২১ ইউরোপিয়ান চ্যাম্পিয়নশিপ-এ ও খেলেন। ২০১৫ সালের সেপ্টেম্বর মাসে, তিনি জ্যেষ্ঠ খেলোয়াড় জীবনে অভিষেক ঘটান এবং ২০১৬ সালে অনুষ্ঠেও ২০১৬ ইউরোপিয়ান চ্যাম্পিয়নশিপ-এর জন্য নির্বাচিত হন। এর পরবর্তী বছরে তিনি রাশিয়ায় অনুষ্ঠেও ২০১৭ ফিফা কনফেডারেশনস কাপ-এ অংশগ্রহণকৃত জার্মানী দলের একজন ছিলেন, এবং যেটিতে তারা বিজয়ী হন।
তার জন্ম ১৯৯৪ সালে, জার্মানীর হেসেন রাজ্যের ফ্রাঙ্কফার্ট শহরের এক তুর্কী পরিবার-এ। কান মাত্র ছয় বছর বয়সে তার শহরের নিকটস্থ "এসভি ব্লাও-গেল্ব ফ্রাঙ্কফার্ট" নামক একটি ফুটবল স্থানীয় ক্লাবে যোগ দেন এবং ২০০৬ সাল পযন্ত সেখানেই খেলেন, পরবর্তীতে তিনি ইয়থ একাডেমী অব ইনট্রাচট ফ্রাঙ্কফার্ট-এ যোগ দেন। তার দুটো ফ্রাঙ্কফার্ট ক্লাবের সাথে খেলার সময়কালে মূলত তিনি মিডফিল্ডার অবস্থানে খেলেন, যেখানে তিনি আক্রমনে খেলার ভূমিকাও পালন করেন। ২০০৯ সালে, জার্মান ক্লাব বায়ার্ন মিউনিখ-এর সাথে চুক্তিবদ্ধ হওয়ার পর মাত্র ১৫ বছর বয়সে তিনি তার আবাসস্থল পরিবর্তন করে জার্মানীর বাভারিয়া রাজ্যে চলে আসেন।
তার বংশপরিচয় তুর্কী হওয়ার দরুন, কান তুরষ্ক জাতীয় দল -এর হয়ে খেলার যোগ্যতা রাখেন, কিন্তু তিননি নিদৃষ্ট করেন যে "তিনি জার্মানীর জন্য খেলতে খুব পছন্দ করেন, এবং তিনি জার্মান ফুটবল এসোসিয়েশন" এর সাথেও যুক্ত হতে চান"।
নজরুল ইন্সটিটিউট
নজরুল ইনস্টিটিউট হল বাংলাদেশের সরকারী ইন্সটিটিউট যা ১৯৮৫ সালের ফেব্রুয়ারি মাসে প্রতিষ্ঠিত হয়।।
এর সদর দপ্তর কবি ভবন ধানমন্ডি, ঢাকা।
১২ জুন ১৯৮৪ সালের নজরুল ইনস্টিটিউটের অধ্যাদেশ অনুযায়ী, কবি সম্পর্কিত ইনস্টিটিউটের কার্যক্রম ও উদ্দেশ্য হলো:
বাগনান বিধানসভা কেন্দ্র
বাগনান(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮০ নং বাগনান বিধানসভা কেন্দ্রটি বাগনান-২ উন্নয়ন ব্লক এবং বাগনান-১,বাগনান-২,বাঙালপুর,হাতুরিয়া-১,হাতুরিয়া-২ ও খালোর গ্রাম পঞ্চায়েত যুক্ত হয়। এই ৬টি গ্রাম পঞ্চায়েত বাগনান-১ উন্নয়ন ব্লকের অংশ ছিল।
বাগনান বিধানসভা কেন্দ্র ২৬ নং উলুবেড়িয়া লোকসভা কেন্দ্রের অন্তর্গত।
চে গেভারা স্মৃতিসৌধ
চে গেভারা স্মৃতিসৌধ (, আনুষ্ঠানিক নাম "Conjunto Escultórico Memorial Comandante Ernesto Che Guevara") হল কিউবার সান্তা ক্লারা শহরের "প্লাজা চে গেভারা"তে (চে গেভারা চত্বর) অবস্থিত একটি স্মৃতিসৌধ। এটি বিপ্লবী আর্নেস্তো "চে" গেভারা এবং তার ঊনত্রিশ সহকর্মী যোদ্ধাদের দেহাবশেষ আছে, যারা ১৯৬৭ সালে বলিভিয়াতে সশস্ত্র বিদ্রোহের প্রয়াস চালানোর চেষ্টা করে হত্যা হয়। গেভারার একটি ব্রোঞ্জের ২২-ফুট মূর্তি রয়েছে এবং পুরো এলাকাটিকে আর্নেস্তো গেভারা ভাস্কর্যের কমপ্লেক্স হিসাবে উল্লেখ করা হয়।
বোঙা হাতি
বোঙা হাতি বাঁকুড়ার অন্যতম মাটির পুতুলের একটি লৌকিক নিদর্শন। বাঁকুড়া জেলা মূলত সাঁওতাল অধ্যুষিত। সাঁওতাল দেবতা সিং বোঙার উদ্যেশ্যে এই হাতি উত্সর্গ করা হয়।
প্রথমে নরম মাটিকে চাকে গড়ে নিয়ে পরে শিল্পী হাত দিয়ে বাকি পুতুলটি তৈরী করেন। এই মূর্তি খুবই সুষম এবং শিল্পীর শিল্পকর্ম সুনিপুন। এরপর কাঁচা মাটির হাতিটিকে রোদে শুকিয়ে নিয়ে ভাটিতে পুড়িয়ে নেওয়া হয়। গোলাকার আকারের জন্য এই হাতি বিখ্যাত।
সান্তা ক্লারা, কিউবা
সান্তা ক্লারা হল কিউবান প্রদেশের ভিলা ক্লারার রাজধানী শহর। এটি প্রদেশের সর্বাধিক কেন্দ্রীয় অঞ্চলে অবস্থিত এবং এটি প্রায় দেশের কেন্দ্রীয় অঞ্চলে অবস্থিত। আড়াই লক্ষ জনসংখ্যার সঙ্গে, সান্টা ক্লারা জনসংখ্যা দ্বারা পঞ্চম বৃহত্তম কিউবান শহর।
সান্তা ক্লারাতে ১৯৫৮ সালের শেষের দিকে কিউবান বিপ্লবের শেষ যুদ্ধের স্থান ছিল। শহরটির উপর হামলা করে দুটি গেরিলা কলাম, একটি আরনেস্তো চে গেভারা এবং অন্যটি ক্যামিলো সিয়েনফুয়েগোস নেতৃত্বে।
সাবিহা নাহার বেগম
সাবিহা নাহার বেগম (জন্ম: ১৫ জানুয়ারি ১৯৫০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৯ থেকে নির্বাচিত জাতীয় সংসদ সদস্য। প্রথমাবস্থায় বিল-খেলাপীর দায়ে তার প্রার্থীতা বাতিল হয়ে গেলেও পরবর্তীতে আপীল করে বিজয়ী হয়ে তিনি ২০১৪ সালের ১০ এপ্রিল “সংসদ সদস্য” পদে নির্বাচিত হন।
সাবিহা নাহার বেগম ১৯৫০ সালের ১৫ জানুয়ারি তৎকালীন পূর্ব পাকিস্তানের চট্টগ্রামে জন্মগ্রহণ করেন। তিনি “সাবিহা মুসা” নামেও পরিচিত।
সাবিহা নাহার বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৯ নং আসন থেকে ১ম বারের মতো এমপি নির্বাচিত হন।
শাহানারা বেগম
শাহানারা বেগম (জন্ম: ২৯ মে ১৯৪০) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৮ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
শাহানারা বেগম ১৯৪০ সালের ২৯ মে তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন।
শাহানারা বেগম ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে সংরক্ষিত নারী আসন-৪৮ আসন থেকে ১ম বারের মতো এমপি নির্বাচিত হন।
ডায়ান লেন
ডায়ান কলিন লেন (ইংরেজি: Diane Colleen Lane; জন্ম: ২২ জানুয়ারি, ১৯৬৫) হলেন একজন মার্কিন অভিনেত্রী। তার জন্ম ও বেড়ে ওঠা নিউ ইয়র্ক সিটিতে। জর্জ রয় হিল পরিচালিত "আ লিটল রোম্যান্স" (১৯৭৯) চলচ্চিত্র দিয়ে লেনের পর্দায় অভিষেক হয়।
পরবর্তীতে তিনি বেশ কয়েকটি উল্লেখযোগ্য চলচ্চিত্রে অভিনয় করেন। ২০০২ সালের প্রণয়ধর্মী থ্রিলার চলচ্চিত্র "আনফেইথফুল" চলচ্চিত্রে তার অভিনয়ের জন্য তিনি শ্রেষ্ঠ অভিনেত্রীর জন্য স্যাটেলাইট, নিউ ইয়র্ক ফিল্ম ক্রিটিকস সার্কেল, ন্যাশনাল সোসাইটি অফ ফিল্ম ক্রিটিকস পুরস্কার লাভ করেন। এছাড়া তিনি এই একাডেমি, গোল্ডেন গ্লোব ও ক্রিন অ্যাক্টরস গিল্ড পুরস্কারের মনোনয়ন লাভ করেন।
লেন অভিনীত অন্যান্য চলচ্চিত্রগুলো হল "দি আউটসাইডার্স", "আ ওয়াক অন দ্য মুন", "দ্য পারফেক্ট স্ট্রর্ম", "আন্ডার দ্য টাস্ক্যান সান", "সিনেমা ভেরিট", ও "ট্রাম্বো"। তিনি ডিসি কমিকসের "ম্যান অফ স্টিল", "", ও "জাস্টিস লিগ" চলচ্চিত্রে মার্থা কেন্ট চরিত্রে অভিনয় করেন।
লেন ১৯৬৫ সালের ২২ জানুয়ারি নিউ ইয়র্ক সিটিতে জন্মগ্রহণ করেন। তার মাতা কলিন ফেরিংটন ছিলেন একজন নাইটক্লাব গায়িকা এবং "মিস অক্টোবর ১৯৫৭"। তিনি "কলিন প্রাইস" নামেও পরিচিত ছিলেন। লেনের পিতা বার্টন ইউজিন লেন ছিলেন ম্যানহাটনের মঞ্চ প্রশিক্ষক। তিনি জন ক্যাসাভেটসের সাথে একটি অভিনয় কর্মশালা পরিচালনা করতেন এবং ক্যাব চালক ও পরে নিউ ইয়র্ক সিটি কলেজে মানবিক বিষয়ে পাঠদান করতেন। যখন লেনের বয়স ১৩ বছর, তার পিতামাতা আলাদা হয়ে যান। লেনের মা মেক্সিকো চলে যান এবং বিবাহ বিচ্ছেদের নোটিশ পাঠান। লেনের মা তার নিজ রাজ্য জর্জিয়ায় ফিরে গেলে লেনের পিতা লেনের তত্ত্বাবধানের দায়িত্ব পান। লেন ও তার পিতা নিউ ইয়র্ক সিটির আবাসিক হোটেলগুলোতে বসবাস করত এবং তার পিতার ট্যাক্সিতেও চড়ে বেড়াত।
লেন ১৯৮৪ সালে "দ্য কটন ক্লাব" চলচ্চিত্র প্রচারণায় অংশ নিতে গিয়ে প্যারিসে ক্রিস্টোফার ল্যাম্বার্টের সাথে পরিচিত হন। তাদের মধ্যে সাময়িক সময়ের জন্য সম্পর্ক স্থাপিত হয় এবং তারা আলাদাও হয়ে যান। দুই বছর পর "প্রাইসলেস বিউটি" চলচ্চিত্রে কাজ করতে গিয়ে রোমে পুনরায় তাদের সাক্ষাৎ হয়। দুই সপ্তাহের মধ্যে তাদের মধ্যে আবার সম্পর্ক দৃঢ় হয় এবং ১৯৮৮ সালে অক্টোবরে নিউ মেক্সিকোর সান্তা ফেতে তারা বিয়ে করেন। তাদের একমাত্র কন্যা এলিয়নর ল্যাম্বার্ট ১৯৯৩ সালের ৫ই সেপ্টেম্বর জন্মগ্রহণ করে। তাদের দীর্ঘমেয়াদী বিচ্ছেদ ১৯৯৪ সালে বিবাহ বিচ্ছেদে রূপ ধারণ করে। এলিয়ানর নিউ ইয়র্কের উইলহেমিনার সম্ভাবনাময় মডেল এবং ভিলেজ ভয়েসের গীতিকার।
রওশন আরা মান্নান
রওশন আরা মান্নান (জন্ম: ৩ জানুয়ারি, ১৯৪৮) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
রওশন আরা মান্নান কুমিল্লায় জন্মগ্রহণ করেন।
রওশন আরা মান্নান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুমিল্লা জেলার জন্য নির্ধারিত সংরক্ষিত নারী আসন-৪৭ নং আসন থেকে ২য় বারের মতো এমপি নির্বাচিত হন।
মেরিনা রহমান
মেরিনা রহমান (জন্ম: ১৮ অক্টোবর, ১৯৪৩) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৬ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
মেরিনা রহমান ১৯৪৩ সালের ১৮ অক্টোবর কুমিল্লায় জন্মগ্রহণ করেন।
মেরিনা রহমান ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে নীলফামারী জেলার জন্য নির্ধারিত সংরক্ষিত নারী আসন-৪৬ নং আসন থেকে ২য় বারের মতো এমপি নির্বাচিত হন।
অমূল্যচরণ বসু
অমূল্যচরণ বসু (১৮৬২ - ১৮৯৮) একজন প্রখ্যাত ডাক্তার ছিলেন। কলকাতা মেডিকেল স্কুল প্রতিষ্ঠার তিনি প্রধান উদ্যোক্তা ছিলেন।
অমূল্যচরণ বসু ১৮৬২ খ্রীষ্টাব্দে কলকাতায় জন্মগ্রহণ করেন। তিনি কলকাতা বিশ্ববিদ্যালয়ের একজন কৃতী ছাত্র ছিলেন। ১৮৮৬ খ্রীষ্টাব্দে তিনি এমবি পরীক্ষায় উত্তীর্ণ হন। তিনি দেশীয় ওষুধ বিলাতি উপায়ে প্রস্তুত করবার প্রথম পথপ্রদর্শক ছিলেন।
১৮৯৮ খ্রীষ্টাব্দে তাঁর মৃত্যু হয়।
দ্রুপদ
দ্রুপদ (সংস্কৃত : द्रुपद, মানে, "অটল পাওয়ালা" বা "স্তম্ভ") আবার যজানোসেনা নামেও পরিচিত (সংস্কৃত : यज्ञसेन, মানে, "দৌপদীর পিতা") হলেন মহাভারতের একটি চরিত্র। তিনি দক্ষিণ পাঞ্চাল ভূমির রাজা ছিলেন। তার রাজধানী কাম্পিল্য হিসেবে পরিচিত ছিল। তার পিতার নাম ছিল প্রীশতা।
দ্রুপদ তার কন্যা দ্রৌপদীর জন্য একটি স্বয়ম্বর (সর্বসাধারণে স্বামীর নিজ-পছন্দ) আয়োজন করেন। দ্রৌপদীর হাত জেতার জন্য, আমন্ত্রিত রাজাদের একটি প্রকাণ্ড আকারের ধনুক বাঁকাতে হবে এবং একটি দূরবর্তী লক্ষ্যে একটি ঘূর্ণায়মান বৃত্তে একত্রে পাঁচটি তীর নিক্ষেপ করতে হবে। সকল রাজা ধনুকের দড়ি বাঁধতে অসক্ষম এবং কাজটিতে পরাজিত হন, যখন কর্ণ প্রায় সক্ষম হতে চলেছিলেন এবং দ্রৌপদীর কারণে থেমে যান। তৎপর, অর্জুন অনুষ্ঠানে সফল হয়ে যান এবং দ্রুপদ তাকে জামাতা হিসেবে স্বীকার করে নেন। যখন দ্রৌপদীকে কুন্তীর কাছে নিয়ে যাওয়া হয়, তিনি তার পুত্রদের সাধারণ সম্পত্তি হিসেবে যা জিতা হয়েছে তা স্বীকার করে নিতে। তারা তাদের মায়ের কথা অনুযায়ী বাধ্যতামূলকভাবে মেনে চলেন এবং পাঁচ স্বামীর সাথে বিয়ের যথাযথতা দ্রুপদের প্রাসাদে আলোচিত হয়। ঋষি বেদব্যাস কুন্তীর প্রস্তাবকে সমর্থন করেন এবং এই বিবাহের অনুমোদন দেন।
দ্রুপদ কুরুক্ষেত্রের যুদ্ধে পাণ্ডবদের পক্ষ হয়ে যুদ্ধ লড়েছিল। তিনি একজন মহারথী ছিলেন। দ্রোনাচার্য বিরাটের সাথে যুদ্ধের ১৫তম দিনে যুদ্ধ করেন এবং তাকে হত্যা করেন। এই সময় বিরাটকে সাহায্য করতে দ্রুপদ দ্রোনকে আক্রমণ করেন (দ্রুপদের ছোটবেলার বন্ধু দ্রোন পরে দুজন দুজনের শত্রুতে পরিণত হয়)। দ্রোন দ্রুপদকেও হত্যা করেন।
ডকল্যান্ড এন্ড ইস্ট লন্ডন এডভার্টাইজার
ডকল্যান্ড এন্ড ইস্ট লন্ডন এডভার্টাইজার () হচ্ছে ইস্ট লন্ডনের একটি সাপ্তাহিক সংবাদপত্র, যা মূলত ইংল্যান্ডের বারো অভ টাওয়ার হ্যামলেট্‌সের সংবাদ উপস্থাপন করে থাকে। ২০১১ সালে এই পত্রিকাটি আরচ্যান্ট কর্তৃক "দ্য ডকল্যান্ড" এবং "ইস্ট লন্ডন এডভার্টাইজার" কে একত্রীকরণের মাধ্যমে প্রতিষ্ঠিত হয়। "ইস্ট লন্ডন এডভার্টাইজার" ১৮৬৬ সালে প্রতিষ্ঠিত হয় এবং ২০০৩ সালে আরচ্যান্টের মালিকানাধীন হয়।
২০০৮ সালের জুন মাসে "ইস্ট লন্ডন এডভার্টাইজার" বার্ষিক "ইউকে প্রেস গেজেট" আঞ্চলিক প্রেস অ্যাওয়ার্ডে দুটি পুরস্কার পায়। এটিকে "বছরের সাপ্তাহিক পত্রিকা" (২০,০০০ এর কম বিজ্ঞাপন) হিসেবে এবং পত্রিকাটির ডেপুটি সম্পাদক, টেড জুরিকে ২০০৭ সালের ফার্স্ট সল্যুশন মানি ট্রান্সফার সংকটের সময় আংশিকভাবে প্রকাশের জন্য রিপোর্টার অফ দ্য ইয়ার (উইকলি) ঘোষণা করা হয়।
নুরুজ্জামান আহমেদ
নুরুজ্জামান আহমেদ (৩ জানুয়ারি ১৯৫০) একজন বাংলাদেশী রাজনীতিবিদ এবং সমাজকল্যাণ মন্ত্রণালয়ের দায়িত্বপ্রাপ্ত প্রতিমন্ত্রী। তিনি ২০১৪ সালে বাংলাদেশ আওয়ামী লীগের মনোনয়নে লালমনিরহাট-২ (কালীগঞ্জ-আদিতমারী) আসন থেকে সংসদ সদস্য হিসেবে নির্বাচিত হন।
নুরুজ্জামান আহমেদ ১৯৫০ সালের ৩ জানুয়ারি লালমনিরহাট জেলার কালীগঞ্জ উপজেলার কাশিরাম গ্রামে জন্মগ্রহণ করেন। তার পিতার নাম করিম উদ্দিন আহমেদ ও মাতার নাম নূরজাহান বেগম। করিম উদ্দিন আহমেদও লালমনিরহাট-২ আসন থেকে ১৯৭০ ও ১৯৭৩-এর নির্বাচনে সংসদ সদস্য নির্বাচিত হন।
নুরুজ্জামান আহমেদ স্থানীয় বিদ্যালয়ে তার শিক্ষাজীবন শুরু করেন। ১৯৬৫ সালে তুষভান্ডার উচ্চ বিদ্যালয় থেকে মাধ্যমিক সম্পন্ন করেন। ১৯৬৭ সালে উচ্চ মাধ্যমিক সম্পন্ন করে কারমাইকেল কলেজে ভর্তি হন এবং ব্যবসায়ে স্নাতক সম্পন্ন করেন।
নুরুজ্জামান আহমেদ পারিবারিকভাবেই রাজনীতির সাথে সম্পৃক্ত ছিলেন। ছাত্রজীবনে তিনি বাংলাদেশ ছাত্রলীগে যোগদানের মাধ্যমে সক্রিয় রাজনীতিতে প্রবেশ করেন। রাজনৈতিক জীবনের শুরুতে স্থানীয় উনিয়ন পরিষদ চেয়ারম্যান হিসেবে ১৯৮৩ থেকে ১৯৯০ সাল পর্যন্ত দায়িত্ব পালন করেন। এরপর ১৯৯০ সালে কালীগঞ্জ উপজেলার চেয়ারম্যান নির্বাচিত হন এবং ২০০৯ সালে দ্বিতীয়বারের মত নির্বাচিত হন।
২০১৪ সালের দশম জাতীয় সংসদ নির্বাচনে নুরুজ্জামান আহমেদ আওয়ামী লীগের মনোনীত প্রার্থী হিসেবে লালমনিরহাট-২ (কালীগঞ্জ-আদিতমারী) আসন থেকে প্রথমবারের মত জাতীয় সংসদের সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে একই আসন থেকে তিনি আওয়ামী লীগের প্রার্থী হিসেবে মনোনয়ন পান।
সংসদ সদস্য হওয়ার এক বছর পর ২০১৫ সালের ১৪ই জুলাই তিনি খাদ্য মন্ত্রণালয়ের প্রতিমন্ত্রী হিসেবে দায়িত্ব গ্রহণ করেন। ২০১৬ সালের ১৯শে জুন তাকে সমাজকল্যাণ মন্ত্রণালয়ের প্রতিমন্ত্রী হিসেবে নিযুক্ত করা হয়। একই বছরের ২১শে জুন থেকে তিনি এ দায়িত্বে রয়েছেন।
ব্যক্তিগত জীবনে নুরুজ্জামান আহমেদ, হোসনে আরা বেগমের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।
আবু সালেহ মোহাম্মদ সাঈদ
আবু সালেহ মোহাম্মদ সাঈদ (দুলাল) (৩০ মার্চ ১৯৪৬) বাংলাদেশী রাজনীতিবিদ এবং লালমনিরহাট-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
আবু সালেহ মোহাম্মদ সাঈদের পৈতৃক বাড়ি লালমনিরহাট জেলার সদর উপজেলার পূর্ব দালালপাড়া গ্রামে। তিনি বাংলাদেশ প্রকৌশল বিশ্ববিদ্যালয় থেকে স্নাতক ডিগ্রি অর্জন করেছেন।
পেশায় প্রকৌশলী ও ব্যবসায়ী আবু সালেহ মোহাম্মদ সাঈদ রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
ইউএসএ কমিউনিস্ট পার্টির অ-ইংরেজি প্রেস
১৯১৯ খ্রিস্টাব্দে এর প্রতিষ্ঠা থেকে গত নয়টি দশক ধরে "ইউএসএ" "কমিউনিস্ট পার্টি" প্রস্তুত অথবা উৎসাহিত করেছে ২৫টি বিভিন্ন ভাষার বিশাল বিন্যস্ত অনেক "সংবাদপত্র" ও "সাময়িক পত্রিকা "। ইউএসএ কমিউনিস্ট পার্টির  অ-ইংরেজি প্রেস-এর এই তালিকা থেকে প্রত্যেকটি শিরোনামের প্রাথমিক তথ্য, সঙ্গে বিশেষ প্রকাশনার বিশদ বিবরণসহ পাতার লিঙ্ক পাওয়া যাবে।
আহসানুল হক চৌধুরী
আবুল কালাম মোহাম্মদ আহসানুল হক চৌধুরী (৬ আগস্প ১৯৬৮) বাংলাদেশী রাজনীতিবিদ এবং রংপুর-২ আসনের সংসদ সদস্য। তিনি এলাকায় ডিউক চৌধুরী নামে সমধিক পরিচিত। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
আবুল কালাম মো. আহসানুল হক চৌধুরীর ১৯৬৮ সালের ৬ অক্টোবর রংপুর জেলার বদরগঞ্জ উপজেলার স্টেশন রোড এলাকায় জন্মগ্রহন করেন। তার পিতার নাম মো: আব্দুল মমিন চেীধুরী ও মাতার নাম আনোয়ারা মমিন চৌধুরী। তিনি এলএলবি ডিগ্রি অর্জন করেছেন।
পেশায় ব্যবসায়ী ও কৃষি কাজে যুক্ত আবুল কালাম মো. আহসানুল হক চৌধুরী রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
আহসানুল হক চৌধুরী ২০১৪ সালের দশম জাতীয় সংসদ নির্বাচনে আওয়ামী লীগের মনোনয়নে অংশগ্রহন করেন। নির্বাচনে বিরোধীদল সমুহ তাদের প্রার্থী প্রত্যাহার করে নিলে তিনি বিনা প্রতিদ্বন্দ্বিতায় বিজয়ী হন। ১০ম সংসদের মেয়াদে তিনি শিল্প মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন। ২০১৮ সালের একাদশ জাতীয় সংসদ নির্বাচনে তিনি আওয়ামী লীগের নেতৃত্বাধীন ১৪ দলের মনোনয়ন পুনরায় লাভ করেন।
টিপু মুনশি
টিপু মুনশি (২৫ আগস্ট ১৯৫০) বাংলাদেশী রাজনীতিবিদ এবং রংপুর-৪ পীরগাছা কাউনিয়া আসনের সংসদ সদস্য। তিনি ২০০৮ সালে এবং ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। এরপর ২০১৮ সালে ৩০ ডিসেম্বর টানা তৃতীয়বারের মতো সংসদ সদস্য হিসেবে নির্বাচিত হন এবং প্রধানমন্ত্রী শেখ হাসিনা তাকে বাণিজ্য মন্ত্রণালয় এর বাণিজ্যমন্ত্রী হিসেবে দায়িত্ব দেন
টিপু মুনশির পৈতৃক বাড়ি রংপুর জেলার পীরগাছা উপজেলার গুয়াবাড়ি গ্রামে। তিনি স্নাতক ডিগ্রি অর্জন করেছেন।
পেশায় শিল্পপতি টিপু মুনশি রাজনীতির সঙ্গে সক্রিয় ভাবে যুক্ত আছেন। তিনি ২য় বার সংসদ সদস্য নির্বাচিত হয়েছেন।
এইচ এন আশিকুর রহমান
এইচ এন আশিকুর রহমান (১১ ডিসেম্বর ১৯৪১) বাংলাদেশী রাজনীতিবিদ এবং রংপুর-৫ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
এইচ এন আশিকুর রহমানের পৈতৃক বাড়ি রংপুর জেলার মিঠাপুকুর উপজেলার ফরিদপুর গ্রামে। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী এইচ এন আশিকুর রহমান রাজনীতির সঙ্গে সক্রিয় ভাবে যুক্ত আছেন। তিনি চতুর্থবার সংসদ সদস্য নির্বাচিত হয়েছেন।
নরেন্দ্রনাথ দেব
নরেন্দ্রনাথ দেব (জন্ম: নভেম্বর ৭, ১৯২৬; উলিপুর উপজেলা কুড়িগ্রাম জেলা) ভারত উপমহাদেশসহ বিশ্বের অনেক দেশে আলোড়ন সৃষ্টিকারী একটি আবিষ্কার হচ্ছে “পা চালিত নলকূপ”। ইংরেজিতে “” নামের এই যন্ত্রটি “ঢেকি কল” নামেই অধিক পরিচিত। স্বল্প ব্যয়ে কাঠের তৈরি প্রেস, ধান মাড়াই যন্রর, পশুশক্তি চালিত ডাল ভাঙ্গার মেশিনসহ অনেক আবিষ্কারই তার পরিশ্রমের ফল।
= ব্যক্তিগত জীবন =
তিনি উপজেলার তবকপুর ইউনিয়নের কাশিম বাজার নামক গ্রামে জন্মগ্রহণ করেন। ১৯৪৬ সালে ম্যাট্রিকুলেশন পাস করে আর লেখাপড়া করতে পারেননি উদ্ভাবক নরেন্দ্রনাথ দেব। তারপর কাশিমবাজার মহারাজা এস্টেটে ৩ বছর চাকরি করেন। কিন্তু আবিষ্কারের নেশা চাকরির ধরাবাঁধা নিয়মে আবদ্ধ রাখতে পারেনি তাঁকে। এ সময় ফটোগ্রাফির ব্যবসা শুরু করেন তিনি। পরে করেন বিড়ির ব্যবসা। বিড়ির লেবেল ছাপানোর জন্য আবিষ্কার করেন কাঠ দিয়ে তৈরি পা-চালিত প্রেস। এরপর উলিপুর বাজারে ছোট একটি লেদ মেশিন বসিয়ে শুরু করেন নতুন ব্যবসা। পরে কাঠের উন্নত ট্রেডল প্রেস তৈরি করে বাজারজাতও করেন। কিছুদিন বাদে পরীক্ষামূলকভাবে স্টিম ইঞ্জিন উদ্ভাবন করে চমকে দেন। ধান সিদ্ধ, ধান ভানাসহ নানা কাজে ব্যবহার করা যায় এই ইঞ্জিন। তাঁর পরিকল্পনা ছিল সৌরশক্তি ব্যবহার করে ইঞ্জিনটি চালানো। কিন্তু পৃষ্ঠপোষকতার অভাবে তা বেশিদূর এগোয়নি। তাঁর অন্যান্য আবিষ্কারের মধ্যে ছিল দোতলায় পানি তোলার জন্য কম খরচে মোটরচালিত টিউবওয়েল, হুইল ও টিন দিয়ে বার্লি তৈরির মেশিন, ডাল ভাঙ্গার অটোমিল ইত্যাদি। ১৯৭৭ সালে ট্রেডল পাম্প বা ঢেঁকিকল  উদ্ভাবন করে রাষ্ট্রীয় পদক প্রাপ্ত হন এবং একটি বে-সরকারী সংস্থার ব্যয়ে ভিয়েতনাম, থাইল্যান্ড, নেপালসহ একাধিক দেশ ভ্রমন করেন।
এ কে এম মোস্তাফিজুর রহমান
এ কে এম মোস্তাফিজুর রহমান (৩ জানুয়ারি ১৯৬১) বাংলাদেশী রাজনীতিবিদ এবং কুড়িগ্রাম-১ আসনের সংসদ সদস্য। তিনি ২০১৪ সালে জাতীয় পার্টি থেকে সংসদ সদস্য হিসেবে নির্বাচিত হয়েছেন।
এ কে এম মোস্তাফিজুর রহমানের পৈতৃক বাড়ি কুড়িগ্রাম জেলার ভুরুঙ্গামারী উপজেলার দেওয়ানের খামার গ্রামে। তিনি এইচএসসি পাশ করেছেন।
পেশায় ব্যবসায়ী এ কে এম মোস্তাফিজুর রহমান রাজনীতির সঙ্গে সক্রিয় ভাবে যুক্ত আছেন। তিনি চতুর্থবার সংসদ সদস্য নির্বাচিত হয়েছেন।
তাজুল ইসলাম চৌধুরী
মো. তাজুল ইসলাম চৌধুরী (জন্ম: ১৯৪৫ - মৃত্যু: ১৩ আগস্ট, ২০১৮) বাংলাদেশী রাজনীতিবিদ এবং কুড়িগ্রাম-২ আসনের সংসদ সদস্য। তিনি ২০১৪ সালে বাংলাদেশ জাতীয় পার্টি থেকে সংসদ সদস্য হিসেবে নির্বাচিত হয়েছেন।
মো. তাজুল ইসলাম চৌধুরীর পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।
দীর্ঘদিন ধরে রাজনীতির সঙ্গে সক্রিয় ভাবে যুক্ত থাকা মো. তাজুল ইসলাম চৌধুরী সাত বার সংসদ সদস্য নির্বাচিত হয়েছেন।
মুক্তিযোদ্ধা আক্তারুজ্জামান মণ্ডলের উত্তরের রণাঙ্গন বইয়ের ১৯৬ পৃষ্ঠায় উল্লেখ আছে, তাজুল ইসলামের বিরুদ্ধে মুক্তিযুদ্ধের সময় গণহত্যা, নির্যাতন ও বাড়িঘর পুড়িয়ে দেওয়ার অভিযোগ রয়েছে। ১৯৭১ সালের ৯ জুন তাঁর নেতৃত্বে কাঠালবাড়ী এলাকায় ৩৫ জন মানুষকে হত্যা করার অভিযোগ পাওয়া গেছে। 
১৯৭১ সালে সদর উপজেলার মোগলবাসা থেকে মুক্তিযোদ্ধা ডোমাস চন্দ্র ও আবদুল করিমকে ধরে এনে হত্যার অভিযোগে স্থানীয় মুক্তিযোদ্ধা আবদুল হাই সাংসদ তাজুলের বিরুদ্ধে ২০০৮ সালে জেলা জজ আদালতে মামলা দায়ের করেন। ২০০৮ সালে যে মামাল করেন তা ছিল রাজনৈতিক প্রতিহিংসামুলক, যা পরবর্তীতে স্থানীয় মুক্তিযোদ্ধা আবদুল হাই তার মামলাটি তুলে নেন। তাজুল ইসলাম চৌধুরীর বিরুধে ২২ বার তদন্ত কমিটি সারজমিনে তদন্ত করেন। কিন্তু তার বিরুদ্ধে কোন অভিযোগ পান্ নাই । রাজনৈতিক কারনে তার বিরুদ্ধে কেউ কোন কিছু না পেরে একাধিকবার তার বিরুদ্ধে বিভিন্ন হয়রানী মুলক অভিযোগ মামাল করেন । তার ইন্তেকালের পরে মাননীয় প্রধান মন্ত্রী শেখ হাসিনা সশরীরে উপস্থিত থেকে তাজুল ইসলামকে শেষ শ্রদ্ধা জানান , রাষ্ট্রীয় সন্মাননা জানান, রাষ্ট্রপতি , স্পিকার সকলের শ্রদ্ধা জানান । বঙ্গন্ধু শেখ মুজিব কে যিনি বঙ্গবন্ধু উপাধি দেন তোঁফায়েল আহমেদ তাজুল ইসলাম চৌধুরীকে একজন খাটি দেশ প্রেমিক হিসাবে আখ্যায়িত করেন । তাজুল ইসলাম চৌধুরী কুড়িগ্রাম জেলা তথা বাংলাদেশের একজন গর্বিত সন্তান ছিলেন ।
তিনি ২০১৮ সালের ১৩ আগস্ট ঢাকার ইউনাইটেড হাসপাতালে চিকিৎসাধীন অবস্থায় মারা যান।
রুহুল আমিন (রাজনীতিবিদ)
মো. রুহুল আমিন (১১ ফেব্রুয়ারি ১৯৫৬) বাংলাদেশী রাজনীতিবিদ এবং কুড়িগ্রাম-৪ আসনের সংসদ সদস্য। তিনি ২০১৪ সালে জাতীয় পার্টি (জেপি) থেকে সংসদ সদস্য হিসেবে নির্বাচিত হয়েছেন।
মো. রুহুল আমিনের পৈতৃক বাড়ি কুড়িগ্রাম জেলার সদর উপজেলার সবুজপাড়া এলাকায়।
কৃষি কাজের সাথে যুক্ত মো. রুহুল আমিন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
মাহাবুব আরা বেগম গিনি
মাহাবুব আরা বেগম গিনি (১ আগস্ট ১৯৬১) বাংলাদেশী রাজনীতিবিদ এবং গাইবান্ধা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মাহাবুব আরা বেগম গিনির পৈতৃক বাড়ি গাইবান্ধা জেলার সদর উপজেলার পৌরসভাধীন থানাপাড়া এলাকায়। তিনি স্নাতকোত্তর ডিগ্রি অর্জন করেছেন।
পেশায় ব্যবসায়ী মাহাবুব আরা বেগম গিনি রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন।
ইউনুস আলী সরকার
ডা. মো. ইউনুস আলী সরকার (১৫ জুন ১৯৫৩) বাংলাদেশী রাজনীতিবিদ এবং গাইবান্ধা-৩ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন।
মো. ইউনুস আলী সরকারের পৈতৃক বাড়ি গাইবান্ধা জেলার সাদুল্লাপুর উপজেলার ভাটগ্রামে। তিনি এমবিবিএস ডিগ্রি অর্জন করেছেন।
পেশায় চিকিৎসক মো. ইউনুস আলী সরকার রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
আবুল কালাম আজাদ (গাইবান্ধার রাজনীতিবিদ)
মো. আবুল কালাম আজাদ (২৩ আগস্ট ১৯৫৮) বাংলাদেশী রাজনীতিবিদ এবং গাইবান্ধা-৪ আসনের সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছেন।
মো. আবুল কালাম আজাদের পৈতৃক বাড়ি গাইবান্ধা জেলার গোবিন্দগঞ্জ উপজেলার ভাটগ্রামে। তিনি স্নাতকোত্তর ডিগ্রি অর্জন করেছেন।
পেশায় শিক্ষক মো. আবুল কালাম আজাদ রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
লুঙ্গি এনগিডি
লুঙ্গিসানি ট্রু-ম্যান এনগিডি (; জন্ম: ২৯ মার্চ, ১৯৯৬) কোয়াজুলু-নাটাল এলাকার ডারবানে জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য তিনি। দলে তিনি মূলতঃ ডানহাতি ফাস্ট-বোলার হিসেবে দায়িত্ব পালন করছেন। ২০১৫ সালের আফ্রিকা টি২০ কাপে নর্দার্নস ক্রিকেট দলের পক্ষে খেলেন লুঙ্গি এনগিডি।
জুলাই, ২০১৬ সালে ক্রিকেট সাউথ আফ্রিকা কর্তৃপক্ষ তাকে বর্ষসেরা আফ্রিকা টি২০ কাপ খেলোয়াড়রূপে মনোনীত করে। আগস্ট, ২০১৭ সালে টি২০ গ্লোবাল লীগের প্রথম মৌসুমে বেনোনি জালমি দলের সদস্য মনোনীত হন। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ নভেম্বর, ২০১৮ সাল পর্যন্ত প্রতিযোগিতাটি বন্ধ করে দেয়া হয়।
জানুয়ারি, ২০১৭ সালে সফরকারী শ্রীলঙ্কার বিপক্ষে টুয়েন্টি২০ আন্তর্জাতিক সিরিজ খেলার জন্য তাকে দলে অন্তর্ভূক্ত করা হয়। ২০ জানুয়ারি, ২০১৭ তারিখে সেঞ্চুরিয়নে অনুষ্ঠিত শ্রীলঙ্কার বিপক্ষে সিরিজের প্রথম টি২০আইয়ে অভিষেক ঘটে তার। খেলায় তিনি ম্যান অব দ্য ম্যাচের পুরস্কারে ভূষিত হন। টি২০আই সিরিজ চলাকালেই এনগিডিকে দক্ষিণ আফ্রিকার একদিনের আন্তর্জাতিক দলের অন্যতম সদস্যরূপে শ্রীলঙ্কার বিপক্ষে খেলার জন্য অন্তর্ভূক্ত করা হয়। তবে পেটের পীড়ায় আক্রান্ত হবার ফলে ওডিআই সিরিজের বাইরে অবস্থান করতে হয়।
জানুয়ারি, ২০১৮ সালে সফরকারী ভারত দলের বিপক্ষে দ্বিতীয় টেস্ট খেলার জন্য আমন্ত্রিত হন। ১৩ জানুয়ারি, ২০১৮ তারিখে দক্ষিণ আফ্রিকার সদস্যরূপে টেস্টে দূর্দান্ত অভিষেক ঘটে লুঙ্গি এনগিডি’র। খেলায় তিনি ৭/৮৭ বোলিং পরিসংখ্যান দাঁড় করান। তন্মধ্যে দ্বিতীয় ইনিংসে ৬/৩৯ বোলিং পরিসংখ্যান গড়েন। এরফলে তার দল ১৩৫ রানে ভারতকে হারিয়েছিল।
সামছুল আলম দুদু
সামছুল আলম দুদু (১০ নভেম্বর ১৯৫৭) বাংলাদেশী রাজনীতিবিদ এবং জয়পুরহাট-১ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।
সামছুল আলম দুদুর পৈতৃক বাড়ি জয়পুরহাট জেলার পাঁচবিবি উপজেলার পূর্ব বালিঘাটা গ্রামে। তিনি এলএলবি ডিগ্রি অর্জন করেছেন।
পেশায় ব্যবসায়ী ও কৃষি কাজে যুক্ত সামছুল আলম দুদু রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
মাহজাবীন মোরশেদ
মাহজাবীন মোরশেদ হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৫ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
মাহজাবীন মোরশেদ চট্টগ্রামে জন্মগ্রহণ করেন। তার স্বামী মোরশেদ মুরাদ ইব্রাহিমও রাজনীতির সাথে যুক্ত এবং জাতীয় পার্টির (এরশাদ)-এর কেন্দ্রীয় ভাইস চেয়ারম্যান হিসাবে দায়িত্ব পালনরত।
মাহজাবীন মোরশেদ ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে চট্টগ্রাম জেলার জন্য নির্ধারিত সংরক্ষিত নারী আসন-৪৫ নং আসন থেকে ২য় বারের মতো এমপি নির্বাচিত হন।
আবু সাঈদ আল মাহমুদ স্বপন
আবু সাঈদ আল মাহমুদ স্বপন (২১ সেপ্টেম্বর ১৯৬৯) বাংলাদেশী রাজনীতিবিদ এবং জয়পুরহাট-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন। সংবিধান অনুযায়ী দশম জাতীয় সংসদের স্পিকার ড. শিরীন শারমিন চৌধুরীর কাছে ৩ জানুয়ারী ২০১৯ তারিখে একাদশ সংসদের সংসদ সদস্য হিসেবে তিনি শপথবাক্য পাঠ করেন।
আবু সাঈদ আল মাহমুদ স্বপনের পৈতৃক বাড়ি জয়পুরহাট জেলার পাঁচবিবি উপজেলার টিঅ্যান্ডটি পাড়া এলাকায়। তিনি জাহাঙ্গীরনগর বিশ্ববিদ্যালয় থেকে স্নাতকোত্তর ডিগ্রি অর্জন করেছেন।
পেশায় ব্যবসায়ী আবু সাঈদ আল মাহমুদ স্বপন রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছেন।
ছাত্রজীবনে তিনি জাহাঙ্গীরনগর বিশ্ববিদ্যালয় ছাত্রলীগের সাধারণ সম্পাদক এবং কেন্দ্রীয় ছাত্রলীগের দপ্তর সম্পাদক ও জ্যেষ্ঠ সহ-সভাপতির দায়িত্ব পালন করেন। বর্তমানে বাংলাদেশ আওয়ামী লীগের সাংগঠনিক সম্পাদকের দায়িত্ব পালন করছেন।
হেমচন্দ্র বাগচী
হেমচন্দ্র বাগচী (১৭ সেপ্টেম্বর, ১৯০৪ - ৪ এপ্রিল, ১৯৮৬) ছিলেন কল্লোল যুগের খ্যাতনামা বাঙালী কবি।
নদিয়া জেলার গোকুলনগরে হেমচন্দ্র জন্মগ্রহন করেন। ১০ বছর বয়েসে তিনি কৃষ্ণনগরের নিকট ঘুর্নিতে আসেন ও কৃষ্ণনগর কলেজিয়েট স্কুলে ভর্তি হন। ১৯২১ সালে প্রথম বিভাগে প্রবেশিকা পরীক্ষায় উত্তীর্ণ হয়ে কৃষ্ণনগর সরকারি কলেজ থেকে বি এস সি পাস করেন। কলেজ জীবন থেকেই কবিতা লিখতেন। বিজ্ঞান তার পছন্দের বিষয় না হওয়ায় কলকাতার বঙ্গবাসী কলেজ থেকে বি এ পাস করেন ও কলকাতা বিশ্ববিদ্যালয়ে এম এ তে ভর্তি হন। ভবানীপুরের পদ্মপুকুর ইনস্টিটিউশনে শিক্ষকতা করতেন ও পরে রাজশাহী কলেজে অধ্যাপনার কাজ নিয়ে চলে যান।
কলকাতায় 'বাগচী এন্ড সন্স' প্রকাশনা সংস্থা খোলেন হেমচন্দ্র। একাধিক কবি ও সাহিত্যিকের বই বের করেছিলেন। "বৈশ্বানর" সাহিত্য পত্রিকা বের করতেন যদিও শারীরিক অসুস্থতার কারণে এই পত্রিকা স্থায়ী হয়নি। তার কাব্যগ্রন্থগুলি হল "দ্বীপান্বিতা", "তীর্থপথে", "মানসবিরহ" ইত্যাদি। "তপনকুমারের অভিযান", "কবিকিশোর", "মায়া প্রদীপ" ইত্যাদি শিশুসাহিত্য, কিছু ছোটগল্প ও একটি উপন্যাসও লিখেছিলেন তিনি। শেষজীবনে মানসিক অসুস্থতার শিকার হন রবীন্দ্রোত্তর যুগের অন্যতম কবি হেমচন্দ্র বাগচী।
ডোমজুড় বিধানসভা কেন্দ্র
ডোমজুর(বিধানসভা কেন্দ্র) ভারতীয় রাজ্য পশ্চিমবঙ্গের হাওড়া জেলার একটি বিধানসভা কেন্দ্র।
সীমানা পুনর্নির্ধারণ কমিশনের নির্দেশিকা অনুযায়ী, ১৮৪ নং ডোমজুর বিধানসভা কেন্দ্রটি বালি-জগাছা উন্নয়ন ব্লক এবং বাঁকড়া-১,বাঁকড়া-২,বাঁকড়া-৩,মাকড়দহ-২,নাড়না,শলপ-১ ও শলপ-২ গ্রাম পঞ্চায়েত যুক্ত হয়। এই ৭টি গ্রাম পঞ্চায়েত ডোমজুর উন্নয়ন ব্লকের অংশ ছিল। ডোমজুর বিধানসভা কেন্দ্র ২৭ নং শ্রীরামপুর লোকসভা কেন্দ্রের অন্তর্গত। ডোমজুর ব্লকের কিছুটা অংশ হাওড়া লোকসভা কেন্দ্রের অন্তর্গত।
মিউজিকলি
মিউজিকলি (মিউজিকাল.এলওয়াই হিসাবে বর্নিত) হল একটি চৈনিক ভিডিও সামাজিক গণমাধ্যম ভিত্তিক অ্যাপ যা দ্বারা, ভিডিও তৈরী, বার্তা আদান-প্রদান, এবং সরাসরি সম্প্রচার করা যায়। এর প্রথম আদি-মডেলটি ২০১৪ সালের এপ্রিল মাসে প্রকাশ করা হয়, এবং এর আনুষ্ঠানিক সংস্করণটি ছাড়া হয় একই বছরের আগষ্ট মাসে। এই অ্যাপটির মাধ্যমে ব্যবহারকারী ১৫ থেকে ১ মিনিট সময়ের ভিডিও তৈরী করতে পারে, এছাড়াও ভিডিওটিতে তাদের ইচ্ছা অনুযায়ী বিভিন্ন গান বা শব্দ যুক্ত করতে পারে, এবং আলাদা আলাদা বিকল্প দ্রুততার অপশনও ব্যবহার করা যায়, যেগুলো হল: (সময় ধীরে ধীরে সঞ্চালিত হওয়া, ধীর, স্বাভাবিক, দ্রুত, এবং ইপিক), এছাড়া প্রি-সেট ফিল্টার এবং বিভিন্ন ধরনের ইফেক্ট যুক্ত করা যায়। অ্যাপটি ব্যবহারকারীদেরকে জনপ্রিয় "মাউজার্স" নামক কনটেন্ট, ট্রেন্ডিং বা বহুল প্রচলিত গান এবং সাউন্ড এবং হ্যাসট্যাগ সমূহ গুলোও ব্রাউজ করার সুবিধা প্রদান করেছে।
২০১৬ সালে জুলাই মাসের হিসাব অনুযায়ী, মিউজিকলি ৯০ মিলিওনেরও বেশি নিবন্ধীত ব্যবহারকারী রয়েছে এবং প্রতিদিন গড়ে ১২ মিলিওন নতুন ভিডিও পোস্ট বা আপলোড করা হয় এবং ২০১৭ সালের মে মাসের শেষ দিক অ্যাপটির ব্যবহারকারীর সংখ্যা ২০০ মিলিওনে পৌছে যায়। মিউজিকলি সদর দফতর চীনের সাংহাই শহরে অবস্থিত, এছাড়াও মার্কিন যুক্তরাষ্ট্রের ক্যালিফোর্নিয়া রাজ্যের সান ফ্রান্সিস্কো শহরে তাদের কার্যালয় রয়েছে।
২০১৭ সালের ৯ই নভেম্বর, বাইটড্যান্স টেকনোলজি কর্পোরেশন নামক একটি প্রতিষ্ঠান মিউজিকলি ইনকর্পোরেশনকে ১ বিলিয়ন মার্কিন ডলারের বিনিময়ে কিনে নেয়।
নূর-ই-হাসনা লিলি চৌধুরী
নূর-ই-হাসনা লিলি চৌধুরী (জন্ম: ১ জানুয়ারি ১৯৪৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৪ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
নূর-ই-হাসনা লিলি চৌধুরী ১৯৪৫ সালের ১ জানুয়ারি তৎকালীন ব্রিটিশ ভারতের বেঙ্গল প্রেসিডেন্সির রংপুরে জন্মগ্রহণ করেন। তার স্বামী নুরুল হুদা চৌধুরী ২০১৫ সালে মৃত্যুবরণ করেন।
মাহজাবীন মোরশেদ ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় জাতীয় পার্টি (এরশাদ)-এর মনোনয়নে কুড়িগ্রাম জেলার জন্য নির্ধারিত সংরক্ষিত নারী আসন-৪৪ নং আসন থেকে ৪র্থ বারের মতো এমপি নির্বাচিত হন।
যাইতুন, গাজা
যাইতুন (জলপাই) একটি দক্ষিণে অবস্তিত জেলা।
It was built in the 1930s and 1940s as Gaza developed outside its center. Much of the funding for the initial construction is attributed to foreign institutions, such as missionary hospitals. After the 1948 Arab-Israeli War, with the influx of Palestinian refugees, Zeitoun's population swelled. Ahmed Yassin's family settled the district in the 1950s.
উম্মে রাজিয়া কাজল
উম্মে রাজিয়া কাজল (জন্ম: ১ ফেব্রুয়ারি ১৯৬৬) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-৪৩ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।
উম্মে রাজিয়া কাজল ১৯৬৬ সালের ১ ফেব্রুয়ারি তৎকালীন পূর্ব পাকিস্তানের ফরিদপুরে জন্মগ্রহণ করেন।
উম্মে রাজিয়া কাজল ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে গোপালগঞ্জ জেলার জন্য নির্ধারিত সংরক্ষিত নারী আসন-৪৩ নং আসন থেকে ১ম বারের মতো এমপি নির্বাচিত হন।
হেমন্তকুমার চট্টোপাধ্যায়
হেমন্তকুমার চট্টোপাধ্যায় (জন্মঃ ১৮৯৭ - ?) ছিলেন একজন বাঙালি ব্রিটিশবিরোধী বিপ্লবী, সাংবাদিক ও সাহিত্যিক।
হেমন্তকুমার ব্রিটিশ ভারতে বাঁকুড়া জেলায় জন্মগ্রহন করেছিলেন। ছাত্রাবস্থায় বিপ্লবী দলের সংস্পর্শে আসেন ও কলকাতায় শোভাযাত্রা পরিচালনা কালে পুলিশ দ্বারা বন্দী হন। জেল থেকে ছাড়া পেয়ে বিপ্লবী যোগেশচন্দ্র চট্টোপাধ্যায়ের সাথে ব্রিটিশবিরোধী আন্দোলনে সক্রিয় থাকেন আসামে। শিলং থাকার সময় বাংলা পত্রিকা চালাতেন তিনি। এসয় তাকে আবার জেলে যেতে হয়। একসময় গোপনে পাঞ্জাবে চলে যান ও ভগৎ সিং এবং বটুকেশ্বর দত্তর সাথে মিলিত হন। লাহোর ষড়যন্ত্র মামলায় তাকে আসামী রূপে চিহ্নিত করে পুলিশ কিন্তু ধরতে না পেরে মৃত বলে ঘোষনা করে। হেমন্তকুমার পালিয়ে ফ্রান্সে চলে যান। সেখান থেকে ইংরেজি ও ফরাসী ভাষায় ভারতের স্বাধীনতা আন্দোলন বিষয়ে লেখালিখি করতেন। 
বিখ্যাত সাংবাদিক রামানন্দ চট্টোপাধ্যায় ছিলেন তার কাকা। কলকাতায় থাকাকালীন হেমন্তকুমার শনিবারের চিঠিতে লিখতেন। এই পত্রিকার প্রতিষ্ঠাতা সম্পাদক যোগানন্দ দাস ছিলেন তার বন্ধু। তার বিরুদ্ধে মামলা প্রত্যাহত হলে লন্ডনে থাকাকালীন বিবিসিতে সাংবাদিকতা করতেন। দেশে ফিরে চৌরংগী পত্রিকা সম্পাদনা করেছেন তিনি।
জর্জিয়া হেল
জর্জিয়া হেল (ইংরেজি: Georgia Hale; ২৫ জুন, ১৯০০ ১৭ জুন, ১৯৮৫) ছিলেন একজন মার্কিন নির্বাক চলচ্চিত্র অভিনেত্রী। তিনি চার্লি চ্যাপলিনের "দ্য গোল্ড রাশ" (১৯২৫) এবং "দ্য গ্রেট গেটসবি" চলচ্চিত্রে অভিনয়ের জন্য বিখ্যাত।
জর্জিয়া ১৯২২ সালে "মিস শিকাগো" খেতাব অর্জন করেন এবং মিস আমেরিকা পিজেন্ট প্রতিযোগিতায় অংশগ্রহণ করেন। তিনি ১৯২০ এর দশকের শুরু থেকে তার অভিনয় কর্মজীবন শুরু হয়। তিনি চার্লি চ্যাপলিনের "দ্য গোল্ড রাশ" (১৯২৫) চলচ্চিত্র দিয়ে খ্যাতি অর্জন করেন। চ্যাপলিন "দ্য সালভেশন হান্টার্স" (১৯২৫) চলচ্চিত্রে তার অভিনয় দেখে তাকে এই চলচ্চিত্রের জন্য নির্বাচন করেন। তিনি পরের বছর "দ্য গ্রেট গেটসবি" উপন্যাসের প্রথম "চলচ্চিত্রায়নে" (১৯২৬) মার্টেল উইলসন চরিত্রে অভিনয় করেন।
"দ্য গোল্ড রাশ" চলচ্চিত্রে তাকে তারকা খ্যাতি এনে দিলেও তিনি নির্বাক থেকে সবাক চলচ্চিত্রে বিবর্তনে ঠিকতে পারেন নি এবং ১৯২৮ সালের পরে আর চলচ্চিত্রে অভিনয় করেন নি। "আননোন চ্যাপলিন" প্রামাণ্যচিত্রে প্রকাশিত হয় যে চ্যাপলিন "সিটি লাইট্‌স" (১৯৩১) চলচ্চিত্রে কিছু দৃশ্যের কাজ করার পর ভার্জিনিয়া চেরিলকে বাদ দিয়ে তার স্থলে জর্জিয়াকে অভিনয়ের জন্য ডেকে পাঠান। কিন্তু পরবর্তীতে চ্যাপলিন আবার চেরিলকে দিয়ে বাকি কাজ শেষ করেন। তবে এই চরিত্রে জর্জিয়ার সাত মিনিটের পরীক্ষামূলক দৃশ্যায়নের ফুটেজ পাওয়া যায় এবং তার চলচ্চিত্রটির ডিভিডি মুক্তির সময় তাতে যুক্ত করে দেওয়া হয়। "আননোন চ্যাপলিন" প্রামাণ্যচিত্র উদ্ধৃতি যুক্ত করা হয়। জর্জিয়ার স্মৃতিকথায় সম্পাদকের প্রারম্ভিকায় প্রকাশিত হয় যে তিনি "দ্য সার্কাস" চলচ্চিত্রে প্রধান নারী ভূমিকায় চ্যাপলিনের প্রথম পছন্দ ছিলেন, কিন্তু পরবর্তীতে মার্না কেনেডি এই চরিত্রে অভিনয় করেন।
১৯২০ এর দশকের শেষের দিকে এবং ১৯৩০ এর দশকের শুরুর দিকে জর্জিয়া চ্যাপলিনের ঘনিষ্ঠ সহচর ছিলেন। তিনি নৃত্য শিখাতেন এবং দক্ষিণ ক্যালিফোর্নিয়ায় আবাসন প্রকল্পে বিনিয়োগ করে প্রচুর ধন-সম্পদ অর্জন করেন। তিনি বিয়ে করেন নি, কিন্তু তিনি তার জীবনের শেষ ১৫ বছর একজন পুরুষের সাথে অতিবাহিত করেন। ১৯৮৫ সালের ১৭ জুলাই তার মৃত্যুর পর তিনিই তার বেশির ভাগ সম্পত্তির উত্তরাধিকারী হন।
"আননোন চ্যাপলিন" প্রামাণ্যচিত্রে তিনি চ্যাপলিনের সাথে তার কাটানো সময়ের কথা উল্লেখ করেন। তিনি তার সাথে কাটানো সময়ের অভিজ্ঞতা নিয়ে "" নামে একটি বই লিখেন। ১৯৬০ এর দশকে বইটি লেখা হলেও বইটি তার মৃত্যুর এক দশক পর ১৯৯৫ সালে প্রকাশিত হয়। হিদার কিরনান বইটির পাণ্ডুলিপি সম্পাদনা করেন এবং দ্য স্কেয়ারক্রো প্রেস থেকে তা প্রকাশিত হয়।
শহর পঞ্চায়েত
একটি শহর পঞ্চায়েত বা পঞ্চায়েত শহর হলো একটি শহর যাতে আন্দাজমতো ২০,০০০ থেকে ২৫,০০০ বসবাসকারী বাস করে। এটি পঞ্চায়েত রাজ প্রশাসনিক ব্যবস্থার অধীনে গঠিত। আদমশুমারির তথ্য অনুযায়ী,সংক্ষিপ্ত রুপ টি.পি "শহর পঞ্চায়েত" ব্যবহারে ইঙ্গিত করা হয়। তামিল নাড়ুই ছিল প্রথম রাজ্য যা জনপদ গ্রাম এবং শহুরে স্থানীয় সংস্থার মাঝে অন্তর্বর্তী পদক্ষেপগুলিকে পঞ্চায়েত শহর হিসেবে উপস্থাপন করে।
শহর পঞ্চায়েতের জন্য প্রতিটি ভারতীয় রাজ্যের নিজস্ব পরিচালনা বিধি রয়েছে।
প্রগ্রেসিভ মডেল স্কুল
প্রগ্রেসিভ মডেল স্কুল ("পিএমএস") {English:"Progressive Model School(Pms)"} ময়মনসিংহের একটি বেসরকারি স্কুল।২০০৬ সালে এই বিদ্যালয়টি ময়মনসিংহ সদর উপজেলাতে প্রতিষ্ঠিত হয়।
ভ্যাটিকান সিটির পরিবহণ ব্যবস্থা
১০.৫ কিমি দীর্ঘ এবং ০.৮৫ কিমি প্রসস্থ একটি দেশ ভ্যাটিকান সিটির পরিবহণ ব্যবস্থা, মূলত বিমানবন্দর বা মহাসড়ক পরিবহণ ব্যবস্থাকে বোঝায়। দেশটিতে কোন সরকারি পরিবহণ নেই। শুধুমাত্র বিশেষ কোন অনুষ্ঠান উপলক্ষে একটি হেলিপোর্ট এবং স্বল্প রেলওয়ে ব্যবহার করা হয়। বেশিরভাগ পর্যটকরা পার্শ্ববর্তী ইতালীয় বাস বা ট্রেন স্টেশন, বা কার পার্কিং থেকে হেঁটে আসে। গড়ে ৩.৬ কিমি/ঘণ্টা বেগে হেঁটে, ভ্যাটিকান সিটি অতিক্রম করতে ২০ মিনিটের কম বা বেশি সময় লাগে। এরূপে, সেন্ট পিটারস স্কয়ার সহ, ভ্যাটিকান সিটির অধিকাংশ অবকাঠামো ব্যাসিলিকা এবং এর আশপাশের ভবনে, এবং হেঁটেচলা-পথের পেছনে ও ভবনসমূহের মধ্যে অবস্থিত। ভ্যাটিকান সিটি হেলিপোর্ট হচ্ছে নগর-রাষ্ট্রটির পশ্চিম কোণে অবস্থিত, এবং শুধু হোলি সীর সরকারি কর্মকর্তা এবং সরকারি দর্শনার্থীদের জন্য ব্যবহৃত হয়।
ভ্যাটিকান সিটিতে ভ্যাটিকান সিটি হেলিপোর্ট দ্বারা সেবা দেয়া হয়, মাঝেমাঝে সরকারি ভ্রমণকারীদের দ্বারা। এখানে কোন সরকারি বিমানবন্দর না থাকায় পর্যটকরা রোমের বিমানবন্দর: চিয়ামপিনো এবং ফিউমিচিনো ব্যবহার করে থাকে।
ভ্যাটিকান সিটিতে ৮৫২ মিটার স্বল্প দূরত্বের, স্ট্যান্ডার্ড গেজ (৪.৭ ফুট) রেলওয়ে যা রোমের রাজধানী সেন্ট পিটারস স্টেশনকে আশপাশের ইতালির নেটওয়ার্ক ব্যবস্থার সাথে সংযুক্ত করেছে। ভ্যাটিকান সিটি রেলওয়ে স্টেশন স্থপতি দ্বারা ডিজাইন করা হয়েছিল এবং ল্যাটারেন চুক্তি হওয়ার পর পোপ নবম পিউসের শাসনামলে নির্মিত হয়, এবং ১৯৩৩ সালে খুলে দেয়া হয়। তীর্থযাত্রীদের পরিবহনের উদ্দেশ্যে মূলত এই রেলওয়ে নির্মাণ করা হলেও এই উদ্দেশ্যে কদাচিৎ তারা ভ্রমণ করে থাকে। পোপ জন ত্রয়োদশ সর্বপ্রথম এই পথ দিয়ে ভ্রমণ করেন, এবং পোপ দ্বিতীয় জন পল খুব কম হলেও এই রাস্তা ব্যবহার করতেন। এই রেলওয়েটি প্রধানত মালবাহী যানবাহন পরিবহণে ব্যবহৃত হয়।
রোম মেট্রো লাইন অটাভিয়ানো এবং সিপ্রো-মুসেই ভ্যাটিকানি মেট্রো স্টেশনের মধ্যদিয়ে ভ্যাটিকানকে অতিক্রম করেছে। উভয় বিরতিস্থানটি এই নগর-রাষ্ট্র থেকে দশ-মিনিট পদব্রজ দূরে।
ভ্যাটিকান সিটির সরকারি সড়কের যানবাহনে যানবাহন নিবন্ধন ফলক দিয়ে নিবন্ধিত করা হয় যেখানে কয়েকটি সংখ্যার পূর্বে "এসসিভি" (যার মানে দাঁড়ায়, স্টেট অব দ্য ভ্যাটিকান সিটি) উপসর্গ জুড়ে দেয়া হয়। তবে ভ্যাটিকান সিটির আবাসিক সড়কের যানবাহনে সংখ্যার পূর্বে "সিভি" উপসর্গ দিয়ে যানবাহন নিবন্ধন ফলক সহ নিবন্ধন করা হয়। আন্তর্জাতিক সনাক্তকরণ ফলক/স্টিকার হচ্ছে ভি। পোপের গাড়িতে সাধারণত লাল অক্ষরে "এসসিভি ১" নিবন্ধন ফলক ব্যবহার করা হয়। যেহেতু পোপের পরিবহনের জন্য একাধিক যানবাহন ব্যবহার করা হয়, তাই ভ্যাটিকান সিটির একাধিক নিবন্ধিত যানবাহনও "এসসিভি ১" নিবন্ধন ফলক ব্যবহার করে।
পোপ ফ্রান্সিস, যিনি সাধারণত ক্যাথোলিক পাদ্রীদের জন্য মিতব্যয়ী জীবনযাপন প্রত্যাশা করেন, তিনি পোপের বিশেষ যানবাহন হ্রাস করেছেন। ১৯৮৪-এর একটি ছোট্ট রেনল্টে করে, ভ্যাটিকানের অভ্যন্তরে তিনি নিজেই তার গাড়ি চালিয়ে থাকেন, এবং এই পোপমোবাইলটিতে বুলেটপ্রুফ সুবিধা রয়েছে।
ইউকন
ইউকন (; ; আরো সাধারনভাবে ডাকা হয় দ্য ইউকন) হচ্ছে কানাডার সবচেয়ে ক্ষুদ্র ও সর্ব-পশ্চিমে অবস্থিত এবং তিনটি ফেডারেল অঞ্চলের একটি (অন্য দুটি হল উত্তরপশ্চিম অধীনস্থ অঞ্চলসমূহ ও নুনাভুট)। ৩৫,৮৭৪ জন জনসংখ্যা নিয়ে, এটি কানাডার অন্য যেকোন প্রদেশ বা অঞ্চলের তুলনায় জনসংখ্যায় সবচেয়ে ক্ষুদ্রতম। হোয়াইটহর্স হচ্ছে অঞ্চলটির রাজধানী এবং ইউকনের একমাত্র শহর।
অঞ্চলটি উত্তরপশ্চিম অধীনস্থ অঞ্চলসমূহ থেকে ১৮৯৮-এ পৃথক হয় এবং নামকরন করা হয় ইউকন অঞ্চল। ফেডারেল সরকারের "ইউকন আইন" যেটি রাজকীয় সম্মতি লাভ করে মার্চ ২৭, ২০০২-এ , "ইউকন" অঞ্চলটির অফিসিয়াল নাম হিসেবে প্রতিষ্ঠিত হয়, যদিও "ইউকন অঞ্চল" এখনো ব্যবহারের ক্ষেত্রে জনপ্রিয় এবং কানাডা পোস্ট "YT" কে আন্তর্জাতিকভাবে অনুমোদিত পোস্টাল সংক্ষেপ হিসেবে ব্যবহার করছে। যদিও আনুষ্ঠানিকভাবে দ্বিভাষিক (ইংরেজি এবং ফরাসি), ইউকন সরকার প্রথম জাতির ভাষাকেও স্বীকৃতি দেয়।
উল্লেখযোগ্য নদীর মধ্যে রয়েছে ইউকন নদী, যেটির নামে এই অঞ্চলটির নাম রাখা হয়েছে, আরো রয়েছে প্লেই, স্টুয়ার্ট, পিল, হোয়াইট এবং তোতেশনিশী নদী।
এ অঞ্চলটির নামকরন করা হয় ইউকন নদীর নাম অনুসারে। এটির নিজের নাম সংকোচন করা হয়েছে গওইচ্'ইন থেকে সে ভাষায় ব্যক্ত করলে হয় "chųų gąįį han", যার মানে 'সাদা জলের নদী' এবং বোঝায় ইউকন নদীর শিলার গুঁড়োর ফ্যাকাশে রঙকে।
২০১৬ আদমশুমারী অনুযায়ী ইউকনের জনসংখ্যা ৩৫,৮৭৪ জন, যা ২০১১ থেকে ৫.৮% বৃদ্ধি পেয়েছে। ভূমি এলাকা নিয়ে, এটির ২০১১ সালে জনসংখ্যার ঘনত্ব ।
২০১১ সালে ন্যাশনাল হাউজহোল্ড সার্ভে রিপোর্ট করেছে ইউকনের ৪৯.৯% ব্যক্তির কোন ধর্মের সঙ্গে সংযুক্ত নয়, যা কানাডার কোন স্থানের মধ্যে সর্বোচ্চ। সবচেয়ে বড় ধর্মীয় গোষ্ঠী হচ্ছে খ্রিষ্টান, ৪৬.২% বাসিন্দা এই ধর্মের অনুসারী। এর মধ্যে সবচেয়ে সাধারণ মূল্যবোধ ছিল ক্যাথলিক চার্চ (৩৯.৬%), কানাডায় অ্যাংগুলিক চার্চ (১৭.৮%) এবং ইউনাইটেড চার্চ অব কানাডা (৯.৬%)।